Nije kraj
<s>Nije kraj je crnohumorna filmska drama-romansa iz 2008. koju je režirao Vinko Brešan u hrvatsko-srpskoj ko-produkciji.</s><s>Bio je to prvi film u hrvatsko-srpskoj ko-produkciji od raspada SFRJ.</s><s>Radnja se odvija oko mladog hrvatskog ratnog veterana koji se zaljubi u srpsku porno glumicu jer ga veže prošlost s njom.</s><s>Na 55. festivalu igranog filma u Puli film je osvojio Zlatne Arene za kostimografiju, scenografiju, montažu i sporednu mušku ulogu (Leon Lučev).</s><s>Film je također osvojio nagradu publike Zlatna vrata Pule.</s>

<s>Radnja</s>

<s>Pitomača.</s><s>Rom Đuro priča neobičnu priču koja mu se dogodila: Martin, mladi hrvatski ratni veteran, na nekoj tržnici je kupio pornić na DVD-u na kojem je uočio srpsku glumicu Desu u ulozi Crvenkapice i Đuru u ulozi vuka.</s><s>On pronalazi Đuru te ga nagovori da ga dovede do Dese.</s><s>Autom stignu do Beograda gdje se ispostavi da Desa radi kao prostitutka za jednog svodnika.</s><s>Martin sakupi dovoljno novaca te je otkupi za 35,000 € i dovede u Hrvatsku.</s>

<s>Prvog dana u njegovom stanu, ona se skine jer prepostavlja da je sad on njen novi svodnik, no on odbije spavati s njom.</s><s>Sa njom postupa kao sa damom, kuha za nju te joj čak i kupuje cvijeće za rođendan.</s><s>Ona je zbunjena njegovim ponašanjem, no on odbija reći zašto je tako fin prema njoj.</s><s>Na kraju, ipak se zaljube i provedu par strastvenih noći.</s><s>U flashbacku, ispostavi se da Martin zapravo ima grižnju savijest prema njoj jer je tijekom rata u Hrvatskoj bio snajper koji ju je promatrao u njenom stanu u Obrovcu, sve dok nije dobio naredbu da upuca njenog supruga, visoko rangiranog srpskog časnika Krajine.</s><s>Problemi nastaju kada Martinovi bivši kolege odluče ubiti Desu.</s><s>Oni pobjegnu u Obrovac gdje kriminalac uzme Desu na nišan, no Martin ga uspije prije pogoditi.</s><s>Tada Desa saznaje da je on zapravo ubio njenog supruga.</s><s>Također se ispostavi da Martin ima opaku bolest od koje će za par mjeseci umrijeti.</s><s>Međutim, nakon nekog vremena, Đuro ponovno naiđe na njega, živog, te ga odvede na neku svoju proslavu.</s><s>Tamo Martin opet sretne Desu i oni ostaju par.</s>

<s>Uloge</s>

<s>Ivan Herceg - Martin
Nada Šargin - Desa
Predrag Vušović - Đuro
Inge Appelt - Marija/ Zaklina
Dražen Kühn - Kriminalac
Mladen Vulić - Nikola
Leon Lučev - Martinov kolega
Ljubomir Kerekeš - Doktor
Ana Begić - Emina
Mila Elegović - Nensi</s>

<s>Nagrade 
Zlatne Arene za kostimografiju, scenografiju, montažu i sporednu mušku ulogu (Leon Lučev).</s><s>Film je također osvojio nagradu publike Zlatna vrata Pule.</s>

<s>Kritike 
U svojoj recenziji, Željko Luketić je zapisao:
"Od Svjedoka nadalje, a za razliku od prva dva filma, ovaj autor deklarativno se vratio komediji, ali taj povratak opterećen je ozbiljnim i visokim pretenzijama koje nikako ne nalaze mjesto u pučkoj komediji.</s><s>Sarkazam i crni humor, prisutan kod njega u više-manje stalnom omjeru u Nije kraj ne nalazi baš nikakvu ravnotežu, toliko da se uopće ne može govoriti o crnoj komediji, jer novi film sve je samo ne komedija.</s><s>Nastao prema motivima “Posmrtne trilogije” Mate Matišića, Nije kraj izrezuje glavne motive u sažetim i zbrzanim potezima i bez problema se mogao zvati “Posmrtna trilogija ukratko”.</s><s>Zbrzane i male epizode, poput spomenute Brajovićeve, tako su tek odrađene kako bi se uklopile u tobože veću sliku, no ta veća slika toliko je sumorna da joj ni sprdnja s ovcama, pornografijom i licemjernim postratnim mentalitetom ne pomaže u navlačenju smijeha."
Kritičar Nenad Polimac hvalio je pak film:
"Nije kraj krajnje je neobičan film.</s><s>Krcat je motivima koji bi skladno pristajali pričama s tragičnim svršetkom, a usprkos tomu gledatelj se neprestano kikoće.</s><s>U pitanju je drska crna komedija u kojoj se pravi sprdačina od umiranja, života u postkomunizmu i poraću te koječega drugog, a vrlo dobar kontrapunkt predstavlja fina ljubavna priča koja zbivanja izdiže na poetičnu razinu".</s>

<s>Izvori</s>

<s>Vanjske poveznice 
 
Nije kraj na Filmski.net</s>

<s>Hrvatski filmovi
Srpski filmovi
Filmske dramedije
Authority control 2</s>

